cyanic-selkie/wikianc huggingface dataset:
Hellas’ gjeldskrise
Sparepakker
Med henblikk på å hindre krisen i å føre til statsbankerott har den greske regjeringen forpliktet seg til å gjennomføre flere sparepakker. Disse pakkene har gitt store nedskjæringer, som blant annet består av en slankning av den offentlige sektor, høyere pensjonsalder samt reduserte lønninger og sosiale ytelser. Reformene er krav som EU og IMF har stilt for å gi akutte lån til landet. Sparepakkene har utløst massive demonstrasjoner i Hellas.
Der er vedtatt i alt fem sparepakker.
Brachysiderus matogrossensis
Brachysiderus matogrossensis er en bille som hører til familien skarabider (Scarabaeidae). De blir plassert i underfamilien hornbiller (Dynastinae).
Utseende
En middelsstor (ca. 24 millimeter), kraftig, rødbrun, blank hornbille. Hannene har to krumme horn i pannen, disse mangler hos hunnene. Pronotum hos hannen har to små knøler i midten foran, men ingen grop. Hode og pronotum er fint og ganske tett punkterte. Dekkvingene er grovt, knapt radvis punkterte. Leggen på forbeinet har fire tenner.
Utbredelse
Arten finnes i Brasil.
Bayer 04 Leverkusen (kvinner)
Bayer 04 Leverkusen, også kjent som Bayer Leverkusen er et tysk kvinnefotballlag fra byen Leverkusen. De spiller i Bundesligaen, det øverste nivået i tysk fotball for kvinner.
Historie
Kvinnelaget til Bayer Leverkusen har sitt utspring fra klubben SSG 09 Bergisch Gladbach, som var en dominerende klubb på kvinnesiden i tysk fotball på 70- og 80-tallet. I 1996 ble laget en del av klubben TuS Köln rrh.
Tus Köln rrh. mislyktes i jakten på opprykk til Bundesligaen, og hadde problemer med å skaffe sponsorer i 2008. Samtidig hadde Bayer Leverkusen uttrykt sin interesse for å starte et kvinnelag. I juni 2008 ble det klart at kvinnelaget til Tus Köln rrh. ble en del av Bayer Leverkusen. I 2009/10-sesongen rykket Bayer Leverkusen opp til Bundesligaen.
Slik jeg ser det nå
Slik jeg ser det nå er en intervjubok forfattet av Aftenposten-journalisten Hilde Harbo, historikeren Hans Olav Lahlum og den tidligere Arbeiderparti-politikeren Haakon Lie. Boken ble utgitt i forbindelse med feiringen av Lies 103-årsdag 22. september 2008 på forlaget Cappelen Damm. Lanseringen foregikk på en pressekonferanse der TV 2 Nyhetskanalen og NRK var til stede. Dagsrevyen viet ti minutter til lanseringen samme dag, og Lahlum og Lie var de to eneste gjestene i Redaksjon EN samme kveld. Etterspørselen etter boken ble stor, og den toppet straks bokhandlernes landsomfattende salgsliste for generell litteratur. I Slik jeg ser det nå gikk Lie inn for at Norge skulle kjøpe jagerflyet JAS Gripen og kritiserte Israel. Boken ble også utgitt som lydbok, med Espen Skjønberg som innleser, og med opptak av samtalene mellom Harbo, Lahlum og Lie.
Sportsåret 2011
Sportsåret 2011 er en oversikt over hendelser, resultater, fødte og avdøde personer med tilknytning til sport i 2011.
Skrog (skip)
thumb|Sideprofilene på noen av verdens største skip viser ulike skrogformer på [[lasteskip, passasjerskip og hangarskip:
Skrog på skip og båter er den flytende delen av skipet. Ulike typer skip har ulike skrogformer alt etter hvilket behov de har. Behovet stilles av ønsket hastighet, ønsket lasteevne, ønsket sjødyktighet. Skroget på et skip omfatter kjøl, spanter (innvendige ribber), kledning (hud), dekk og fast innredning, men ikke rigg, maskineri og ror. Skip og båter kan ha en, to eller flere skrog. En toskrogsbåt kalles katamaran, treskrogs trimaran. Tidlige tankskip hadde enkelt skrog (single hull), mens det nå er vanlig å bygge tankskipene med dobbelt skrog (double hull.)
Alle e aleina
Alle e aleina er et musikkalbum med Jan Toft, utgitt sommeren 2010. Dette albumet er hans største suksess hittil, som soloartist.
Skrog (skip)
For å minimere motstand brukes ofte en tilnærmet kule-, pære- eller dråpeform i fronten både i fly- og skipsskrog. På fly er formen modifisert for å gi piloten det nødvendige synsfelt. På skip kalles dette bulbbaug.
Lastelinjemerker på skrogsiden viser hvor dypt skipet ligger i vannet og hvor tungt det er lov å laste et skip.
== Mål og dimensjoner på skrog ==
Rinaldo Cruzado
Rinaldo Cruzado Durand (født 21. september 1984 i Lima i Peru) er en peruansk fotballspiller.
Cruzado spilte for den peruanske klubben Juan Aurich, som befinner seg i Primera División Peruana. Cruzaldo spilte for klubben Sporting Cristal frem til januar 2009, da han sluttet seg til den iranske klubben Esteghlal, som var en av de mest populære fotballagene i Asia. Cruzado forlot Iran og søkte om å returnere til en peruansk klubb, muligens Alianza Lima, i 2010. Cruzado har spilt tolv kamper for. Cruzado debuterte for landslaget den 11. mai 2006 i en kamp mot. Cruzados siste opptreden for landslaget var i 2010 mot Uruguay i VM-kvalifiseringa.
Rochester (album)
Rochester, ofte også kalt MarillionRochester, er et konsertalbum av det britiske rockebandet Marillion. Albumet ble utgitt i mai 1998.
Etter utgivelsen av studioalbumet This Strange Engine våren 1997 sa Marillion nei til å dra på turné i Nord-Amerika, fordi det ville bli for dyrt. En av gruppas fans, Jeff Pelletier fra USA, foreslo at fansen kunne samle inn penger til et turnéfond, slik at gruppa likevel kunne turnere i Amerika. Andre fans tilbød seg å administrere fondet. Marillion gikk med på forslaget, og fansen samlet til sammen inn over 60 000 dollar. Som en takk til fansen valgte gruppa ut et opptak av en av konsertene på turnéen, som de ga ut på CD og ga til alle som hadde gitt penger til turnéfondet.
Opptaket som ble valgt, var fra konserten i The Spectrum i Rochester i New York i USA 31. august 1997. Selv mente Marillion at konserten i Montréal i Canada var den beste, men den konserten ble ikke tatt opp i sin fulle lengde, så den kunne ikke utgis. CD-en omfatter hele konserten i Rochester, inkludert ekstranumrene. CD-en ble gitt ut på Marillions eget plateselskap Racket Records i et opplag på omtrent 2000. Albumet har en samlet lengde (inkludert klapping mellom sangene) på 2 timer 7 minutter og 50 sekunder.
Konserten i Rochester var kvelden etter at prinsesse Diana omkom i en bilulykke i Paris. Inspirert av dette, introduserte sanger Steve Hogarth sangen «Estonia» med å fortelle om da han møtte Paul Barney, den eneste britiske overlevende fra ferga Estonias forlis i Østersjøen i 1994, og mannens historie:
Allendale
Allendale kan vise til flere steder:
En-Dor
En-Dor eller Endor var en by eller landsby i Kanaan som er nevnt i Josvas bok som en av de uavhengige byene som israelittene ikke greide å erobre. Den var lokalisert mellom fjellet Moré og fjellet Tabor i Jesreeldalen. Byen er nevnt i Det gamle testamente hvor Saul før sitt siste slag mot filisterne oppsøkte heksen eller spåkonen i En-Dor for å få råd fra de dødes ånder.
Den opprinnelige mening for navnet En-Dor er ukjent, og den hebraiske stavingen varierer. Navnet er nevnt eller hentydet til i Bibelen tre ganger, i Josvas bok, Første Samuelsbok og Salmenes bok Det kan være knyttet til ordene ein i betydning «kilde» og dor i betydningen «bosetning», eller kanskje med dorere, en gresk stamme.
Historisk grunnlag
Oldtidsstedet En-Dor har blitt omfattende diskutert blant forskerne og mange steder har blitt foreslått. Fram den bibelske redegjørelsen er et En-Dor lokalisert i den sørlige enden av Jisreeldalen som synes å passe best. Stammeområdene til Manasse, Sauls reise til En-Dor og nederlaget til Siseras hær synes alle å passe med en lokalisering på denne siden av dalen, et sted mellom Ibleam og Taanak. Det er likevel vanskeligheter også med dette stedet. Fra navnets opprinnelse, synes det som om en vannkilde må finnes i nærheten, og arkeologiske bevis fra tiden til de bibelske navnene er også påkrevd.
Primitive nåtidsfugler
Primitive nåtidsfugler (Palaeognathae) er en av to klader med nåtidsfugler. Gruppen har flere felles primitive særtrekk, som ikke gjør seg gjeldende hos andre fugler. Dette gjelder i særdeleshet anatomiske særtrekk ved nebbet.
Evolusjon
For omkring 75,2 (± 5,0) millioner år siden separerte Paleognathae i to linjer. Den ene førte til dannelsen av Struthioniformes (strutsefugler), den andre ledet til Tinamiformes (tinamuer). Det er imidlertid uklart om Tinamiformes kan regnes som en selvstendig orden. HBW Alive gjør ikke det, og inkluderer i stedet tinamufamilien (Tinamidae) i strutsefugler.
Fylogeni
Det er uavklart om gruppa kun består av ordenene strutsefugler eller om også kasuarfugler, kivifugler, nandufugler, og tinamufugler må inkluderes som selvstendige ordener. Alternativt blir disse inkludert i strutsefugler som familier (noe som støttes av HBW Alive og derfor følges her). Et tredje alternativ vises under, nemlig at primitive nåtidsfugler består av to ordener, der de andre (unntatt tinamufamilien) inngår som familier i strutsefugler.
Inndeling
De nålevende fuglenes innbyrdes inndeling regnes ikke som endelig klarlagt, selv om det hersker enighet om de basale forgreningene i fuglenes stamtre. Inndelingen under følger HBW Alive og er i henhold til del Hoyo et al. (2016).
Out of the Darkness
Out of the Darkness er en amerikansk stumfilm fra 1915, regissert av George Melford.
Handling
Helen Scott har blitt ene-eier for Scott Canneries etter farens dødsfall. Men hun er for opptatt med sosiale plikter, og overlater håndteringen av industriens virksomhet til sin hardhendte onkel. Harvey Brooks, leder for Tampa-avdelingen av hermetikk-fabrikkene, er en hardtarbeidende ung mann med nye ideer om sosial velferd. Han har hundrevis av mennesker i sin ansettelse, som arbeider under de mest ugunstige forholdene og for salt for liten lønn. Han har bedt Helen Scott og onkelen hennes om å bedre arbeidsforholdene, men dette har alltid blitt ignorert.
Helen reiser sammen med en vennegjeng til Palm Beach i Florida, for å seile med en yacht. Men en tåket natt blir yachten deres kjørt ned og senket av en stor skonnert. Helen blir reddet fra havet, av kapteinen på skonnerten. Arvingen er lamslått av et slag i hodet. Når hun kommer seg, klarer hun ikke lenger å huske navnet sitt, eller hennes virkelige identitet. Skonnert-kapteinen tar Helen med seg hjem til seg selv. Når hun har kommet seg, sikrer datteren hans som arbeider ved hermetikk-fabrikken, Helen en posisjon ved den samme fabrikken.
Brooks, som får høre om Helens ulykke, og tap av identitet, interesserer seg for henne og hun blir tiltrukket av ham. Samtidig blir det oppfordret til streik ved hermetikk-fabrikkene, og ansvaret for de elendige arbeidsforholdene blir lagt på unge Brooks. En kveld blir Brooks bundet fast til en stol på kontoret hans, og anlegget blir satt i brann av arbeiderne. Helen skynder seg gjennom flammene for å hjelpe ham. Men når hun løsner ham fra stolen, blir hun overveldet av røyk og faller bevisstløs om ved siden av ham.
Wang Bingyu
Wang Bingyu (født 7. oktober 1984 i Harbin i Heilongjiang) er en kinesisk curlingspiller som deltok i de olympiske vinterleker 2010 i Vancouver.
Wang Bingyu vant en olympisk bronsemedalje i curling for damer under 2010 i Vancouver. Hun var skip på det kinesiske laget som kom på tredjeplass bak Sverige og Canada. De andre spillerne på laget var Liu Yin, Yue Qingshuang og Zhou Yan.
Darren Campbell
Darren Campbell (født 12. september 1973 i Manchester) er en britisk tidligere friidrettsutøver (sprinter).
Wang Bingyu
Kina vant seks kamper og tapte tre i den innledende runden og var dermed kvalifisert for semifinalespill. Semifinalen tapte de til Sverige med 4 - 9. Kina vant bronsefinalen med 12 - 6 over Sveits.
Darren Campbell
Campbells fremste meritter er stafettgull med Storbritannia i OL 2004 i Athen og sølv på 200 meter under OL i Sydney 2000. Han har i tillegg tre EM-gull: 100 meter og 4 x 100 m stafett i EM 1998 i Budapest og ytterligere et stafettgull i EM 2006 i Göteborg.
Personlige rekorder
Innendørs
Stortingsvalget 1841
Stortingsvalget 1841 ble avholdt i 1841 i Norge som indirekte valg til det 10. ordentlige storting. Det 10. ordentlige storting var samlet 1. februar 1842 til 17. september 1842.
Parlamentarismen var ikke innført, så statsrådet fungerte uten formell kontakt med stortinget.
Valgordning
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.
Valgmennene møttes til valgmannsting. På landet hadde hvert av de sytten amtene valgmannsting, og utpekte inntil fire av 67 stortingsrepresentanter. 5-14 valgmenn skulle velge én stortingsrepresentant, 15-24 skulle velge to, 25-34 valgte tre, flere enn 34 valgte fire.
Kjøpstedene var oppdelt i 19 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Sarpsborg, Drøbak, Sandefjord, Porsgrunn, Grimstad, og Molde) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 hadde tre, flere enn 14 hadde fire.
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett.
Tromsø valgte for første gang som kjøpstad, med egen stortingsrepresentant. Sarpsborg fikk status som kjøpstad 9. august 1839, og valgte for første gang sammen med Fredrikstad.
Den totale folkemengden var anslått til 1 275 200, 69 492 hadde stemmerett. Av disse stemte 35 481. 323 valgting i landdistriktene utpekte totalt 815 valgmenn. 24 valgting i byene utpekte totalt 139 valgmenn. Valgmannstingene ble holdt i perioden 5. juli 1841 til 12. november 1841.
Politikk
Det 10. ordentlige storting vedtok «Lov angaaende Forbrydelser», Norges første straffelov etter legalitetsprinsippet. Loven hadde fire straffekategorier: Henrettelse, straffarbeid (fra ett år til livstid), fengsel, og bøter.
Resultater
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Amtene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
Michael Badalucco
Badalucco har spilt i over 60 filmer og TV-serier siden han debuterte som skuespiller i 1980 med filmen Raging Bull. Noen av de mest kjente filmene han har vært med i er Sleepless in Seattle (1993), Path to Paradise: The Untold Story of the World Trade Center Bombing (1997) og Summer of Sam fra 1999. Han vant i 1999 en Emmy Award for beste mannlige birolle for sin rolle på TV-showet The Practice.
Konon (pave)
Konon (født ca. 630 på Sicilia, død 21. september 687 i Roma) var pave fra 21. oktober 686 til sin død. Han ble ved pavevalget etter Johannes Vs død fremmet som en kompromisskandidat for å løse konflikten mellom den militære og den klerikale fløyen i Roma.
Bakgrunn
Konon skal ha vært sønn av en offiser i en thrakisk enhet. Han ble utdannet på Sicilia og presteviet i Roma.Som kardinal hadde han Santa Susanna som tittelkirke.
Pave
Da han ble valgt skal han ha vært nokså gammel, og dette kombinert med hans enkle personlighet og hans ærverdige utseende skal ha fått fraksjonene til å enes om ham. Han ble innsatt etter at eksarken av Ravenna hadde blitt orientert om valgresulatet og hadde godkjent det.
Bye & Rønning Show
Bye & Rønning Show er et norsk humorprogram og talkshow med komikerduoen Bye & Rønning som gikk på NRK2 i 2006. Programmet var på seks episoder og inneholdt flere parodier på personer som Gaute Ormåsen, Scooter, Robert Stoltenberg, Katrine Moholt, Per Sundnes, Thor Hushovd, Ingrid Bjørnov, Jahn Teigen, Kristian Valen, Ravi, Migrapolis og ikke minst Bjørn Floberg-parodien som ble en umiddelbar klassiker innen norsk humor da det ble sendt for første gang, alle stort sett spilt av Anders Bye. Programmet hadde også musikalske innslag fra kitschrock-bandet All That and a Bag of Chips.
Konon (pave)
Pave
Paven hadde et godt forhold til keiser Justinian II, som informerte om at han hadde aktene fra tredje konsil i Konstantinopel, og at han hadde til hensikt å etterleve vedtakene der. Justinian ettergav en del skatter og avgifter som noen av de pavelige områder skyldte.
Minerva (norsk tidsskrift)
Minerva er et norsk politisk tidsskrift med artikler om politikk, kultur og aktuelle spørsmål. Siden den første utgivelsen i 1924 har tidsskriftet representert ulike avskygninger av konservativ politisk tenkning. Ansvarlig redaktør er Nils August Andresen.
Tidsskriftet publiseres i dag på nettstedet minervanett.no, som oppdateres daglig, og utkommer som kvartalstidsskrift på papir med et opplag på 1 900 eksemplarer (i 2010). Minerva publiserer ca. 800 artikler pr år på nett og 60 artikler i året i papirutgaven. Fra desember 2016 er tidsskriftet omdefinert som en meningsbærende borgerlig nyhetsavis slik at de fra 2018 kunne bli tildelt pressestøtte. Eierskapet ble samtidig overdratt fra Den Konservative Studenterforening (DKSF) til en selveiende stiftelse. Minerva har kontorfellesskap med den liberale tankesmien Civita i Oslo.
Minerva mottar pressestøtte, samt økonomisk støtte fra Liberalt forskningsinstitutt, Norad og Fritt Ord.
Historie
Tidsskriftet Minerva ble etablert i 1924 som studentavis for Den Konservative Studenterforening (DKSF).
I 1957 ble publikasjonen revitalisert som Kvartalstidsskriftet Minerva, med Lars Roar Langslet som redaktør, og ble i 1960-årene et av landets toneangivende tidsskrifter. Selv hevdet tidsskriftet å stå for en reflektert konservatisme, som en motvekt til det fremvoksende sosialdemokratiet og velferdssamfunnet på den ene siden, og til den ensidige næringslivliberalismen representert av Libertas på den andre siden. Inspirasjonskilden var både britiske konservative, tyske kristendemokrater og den amerikanske skribenten Peter Viereck. Et av kvartaltidsskriftets hovedfokus var det de selv kalte «det prepolitiske området», det vil si den delen av samfunnet som ble utviklet før politikkens tid.
Kvartalstidsskriftet Minerva publiserte tekster fra en rekke ledende intellektuelle, som Asbjørn Aarnes, Hans Skjervheim, T.S. Eliot, Daniel Bell, Reinhold Niebuhr, Christopher Dawson, Tore Lindbekk, Paul Thyness, Francis Sejersted, Jon Elster og Lars Roar Langslet.
2000-tallet
Tidsskriftet Minerva ble utgitt med ujevne mellomrom mellom 1972 og 2001. I 2001 revitaliserte Nikolai Astrup tidsskriftet i spissen for en ny redaksjon. På samme tid overførte Den Konservative Studenterforening, som står som utgiver for tidsskriftet, deler av foreningens midler til en stiftelse som blant annet bidrar til Minervas drift. Siden det har Minerva kommet ut med fire faste utgivelser i året, med varierende hovedtema, som middelklassen, forbrytelse og straff og 68-generasjonen. Blant de som leverte artikler til Minerva i denne tiden var Lars Roar Langslet, Asbjørn Aarnes, Paul Chaffey, Jan Egeland, Jonas Gahr Støre, Truls Wyller, Lars Fr. H. Svendsen, Per Ahlmark, Øystein Sørensen, David Cameron, Georg Apenes, Truls Frogner, Hans Henrik Ramm og Janne Haaland Matlary.
I 2006 startet Minerva en egen nettavis som oppdateres daglig med kommentarer, intervjuer, reportasjer og artikler. I tillegg skriver den liberalistiske skribenten Jan Arild Snoen en egen mediekritikk på siden. Johannes Løvhaug skrev i 2007 en bok om tidsskriftet titulert Politikk som idékamp, hvor han gikk gjennom tekstene fra Minervas Kvartalskrift fra 1957 til 1972.
Nikolai Astrup satt i syv år som ansvarlig redaktør (2001–2008), før Torbjørn Røe Isaksen tok over etter ham. Etter at Røe Isaksen ble valgt inn på Stortinget i 2009, overtok Nils August Andresen som ansvarlig redaktør. I 2009 ble Minerva inkludert i Norsk kulturråds innkjøpsordning for tidsskrifter.
I 2010 skapte tidsskriftet en del kontrovers, da de valgte å publisere Mohammed-karikaturene til Kurt Westergaard i en artikkelserie, kort etter attentatforsøket på ham. Minerva hevdet selv å ha gjort det i solidaritet med Westergaard.
I 2011 var avisen en pådriver for bombing av Libya og redaktør Nils August Andresen kritiserte utenriksminister Støre for å være for passiv. Tidligere redaktør Torbjørn Røe Isaksen stilte senere spørsmål om hvorfor hele høyresiden støttet liberal intervensjonisme og ikke var mer realpolitisk orientert.
Lys irrmåler
Lys irrmåler (Chloroclysta miata) er en sommerfugl i gruppen av de egentlige målere (Geometridae). Denne grønnlige arten finnes i Norge nord til Nordland.
Utseende
En middelsstor (vingespenn 28 – 34 mm), slank, grønngrå måler. Den ligner mørk irrmåler (Chloroclysta siterata), men har mindre tydelig grønnskjær, er vanligvis noe større og lysere, og mangler de lyse flekkene i forvingens ytre del som denne vanligvis har. Den kan også ligne på bergmålere (slekten Entephria), men disse mangler grønnskjær i vingene. Forvingen er grønngrå med to hakkete, lysgrå tverrbånd, området mellom disse er gjerne litt mørkere enn resten av vingen og har flere svarte ringer. Bakvingen er gråhvit.
Larven er naken, lang og tynn, lyst gulgrønn med rødlilla sidestriper.
Utbredelse
Arten finnes i Europa, bortsett fra de sørøstligste delene. I Norge er den vanlig nord til Nordland.
Gaularspelet
Gaularspelet er et historisk skuespill etter ide av Egil Hjelmeland, som blir fremført på en utescene på Osen Gard, i Gaular kommune i Sogn og Fjordane i august annethvert år. Spillet ble til i 1987 etter en idé av Egil Hjelmeland. De senere årene, er det versjonen «Kjærleikssaum», skrevet av Rolf Losnegård som har blitt vist. Spillet er basert på dugnadsinnsats og de fleste aktørene er amatører, men med enkelte profesjonelle innslag.
Gaularspelet bygger på historiske hendelser i Dalsfjordområdet i vikingtiden mellom år 865 og 874. Disse hendelsene var viktige, ikke bare i forhold til maktkampen omkring samlingen av Norge, men i enda større grad for bosettelsen på Island.
«Kjærleiksaum» er et drama om hvordan det kan ha gått for seg da Harald Hårfagre sendte mennene sine til Atle Jarl «hin mjove» (den smale) som styrte Gaular og Sygnafylket for han. Om Ingolfr Arnarsson og hans søster Helga «den fagre» som var lovet til Leiv Rodmarsson, men som også Holmstein, sønnen til Atle Jarl var forelsket i, og om hvordan drapet på atlesønnene førte til at Ingolfr og Leiv ble dømt fredløse og reiste vestover til Island og slo seg ned der.
Gaularspelet samarbeider med Sogn og Fjordane teater og har støtte fra Gaular Kommune, Frifond.no teater, Sogn og Fjordane fylkeskommune og Norsk teaterråd.
VikingFestivalen
VikingFestivalen er arrangement som danner en ramme rundt Gaularspelet. Festivalen inneholder utstilling, salg og aktiviteter, foruten foredrag og underholdning. Festivalen ble første gang arrangert i 2005.
Gaular - seminaret
For at 25 års jubileet for spelet skulle passe med jubileumsåret ble ikke sogespelet satt opp i 2011, men i 2012. Siden Galarspelet blir satt opp annethvert år, var en slik forskyving nødvendig om det skulle passe. Man arrangerte likevel et fagseminar i 2011. Dette ble holdt på Åmot Operagard sammen med andre medarrangører, og det ble arrangert tilsvarende seminar også i 2013.
Clypeodrepanus
Clypeodrepanus er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Utbredelse
Slekten er utbredt i sentrale deler av Afrika der den er kjent fra Kenya, Tanzania, Elfenbenskysten, Benin og den Den demokratiske republikken Kongo.
Systematisk plassering
Artene har før vært plassert i slekten Drepanocerus.
The Oyster Dredger
The Oyster Dredger er en amerikansk stumfilm fra 1915, regissert av Lon Chaney.
Handling
Men Veras advokat planlegger å tvinge den unge kvinnen til å gifte seg med ham, slik at han selv kan få absolutt kontroll over alle eiendommene hennes. Samtidig blir Jack etter hvert lei av den nye tilværelsen som er så forskjellig fra det han er vant til fra tidligere. Han bestemmer seg for å reise tilbake til skipet sitt. Men Jacks overhører også advokaten hennes komme med en fornærmende bemerkning om den velstående unge kvinnen. Når Jack forsøker å konfrontere advokaten hennes, faller advokaten i sjøen og dør av skadene.
SV Bergisch Gladbach 09
Bergisch Gladbach 09 er en tysk fotballklubb fra byen Bergisch Gladbach, en by en mil øst for Köln i Nordrhein-Westfalen.
Historie
Klubben ble dannet i 1909 som Fußball Club Bergisch Gladbach. Klubben assimilerte flere andre klubber; i 1909 fusjonerte klubben med FC Montania Bergisch-Gladbach, den 22. januar 1919, med Turn- und Sportverein der Firma J. W. Zanders Bergisch Gladbach og dannet Sport-Verein Bergisch Gladbach, og i 1936 var det VfL Gronau den slo seg sammen med.
Laget kjempet seg oppover i ligasystemet, og etter ligaens reorganisering i 1952, endte klubben i Amateurliga Mittelrhein (III). De vant sin divisjon i 1953, og gikk videre og vant den nasjonale amatørfinalen med 3:2 over Homberger SV. Femtitallet ble således det store tiåret for klubben, og de vant sin amatørpulje flere ganger, om enn de ikke gjentok amatørfinaleseieren. På sekstitallet gikk det stadig nedover for klubben, som etablerte seg nederst i tredjedivisjon.
I 1973 slo klubben seg igjen sammen med en annen klubb, SSG Bergisch Gladbach. SSG var selv en sammenslåing av klubbene SV Blau-Weiss 1962 Hand, SV Katterbach, og Sportfreunde Paffrath. På tross av sammenslåingen, som gjorde at klubben kunne spore sine røtter til tilsammen seks klubber, var den nye klubben, SSG Bergisch Gladbach, ingen sportslig suksess, og fortsatte nedover i divisjonssystemet. Sporadiske opptredener i den fjerde øverste divisjonen har preget klubben, og klubben spiller per mai 2010 i denne divisjonen, med fare for nedrykk. Klubben har siden droppet SSG, og erstattet det med Sportsverein (SV), enda dette som oftest ikke nevnes i daglig omtale. I tillegg har klubben lagt til «09» på slutten for å indikere stiftelsesåret.
Kvinnefotball
På 1970-tallet, da kvinnefotball ble populært, ble et kvinnelag dannet da klubben het SSG Bergisch Gladbach. I lang tid var kvinnelaget klubbens flaggskip. Laget vant serien til sammen ni ganger, og cupen tre ganger. Laget representerte også Tyskland i et uoffisielt VM i 1983. Når endelig det tyske kvinnelandslaget ble dannet, var tilsammen 18 spillere fra klubben innom landslaget. Den klart mest kjente spilleren er Silvia Neid, som per 2010 er trener for kvinnelandslaget.
Kapitolmuseene
Kapitolmuseene (italiensk Musei Capitolini) er en gruppe museer for kunst og arkeologiske gjenstander ved Piazza del Campidoglio som ligger på toppen av Kapitolhøyden, som er den høyeste og mest hellige av de syv høydene i Roma. Museene består av tre palazzi, palasshus som omringer på tre kanter inn en sentral, trapesformet piazza, Kapitolplassen, en planutforming som ble unnfanget av Michelangelo Buonarroti i 1536 og utført over en periode på mer enn 400 år. Museenes historie kan bli sporet til 1471 da pave Sixtus IV donerte en samling av betydningsfulle antikke bronseskulpturer til folket i Roma og lokaliserte dem på Kapitolhøyden. Siden da har museenes samlinger vokst til å omfatte et stort antall antikke romerske statuer, inskripsjoner, og andre kunstgjenstander; en samling av kunst fra middelalderen og renessansen; og samlinger smykker, mynter, og andre gjenstander. Museene er eid og administrert av Romas kommune.
SV Bergisch Gladbach 09
Kvinnefotball
Enda laget dominterte sterkt på 1980-tallet, var det overraskende fort slutt ved tiårets slutt. På 1990-tallet gikk det gradvis nedover til laget rykket ned i 1993-94-sesongen. På tross av at de var nære opprykk to år senere, kom aldri laget tilbake til Bundesliga under det navnet. Grunnen var at etter den sesongen forlot kvinnefotballaget klubben og ble del av TuS Köln rrh. Klubben kom heller ikke tilbake til det gode selskap, og virket å forbli et andredivisjonslag da kvinnefotballaget nok en gang rørte på seg, denne gangen til Bayer Leverkusen etter 2007-08-sesongen. Etter et år som middelhavsfarer i 2. Bundesliga ble det direkte opprykk for Bayer Leverkusen.
Kapitolmuseene
I sentrum av plassen mellom de tre bygningene står en enestående rytterstatue av keiser Marcus Aurelius. Det er en kopi da originalen blir huset innenfor Kapitolmuseene. Mange romerske statuer ble bevisst ødelagt på ordre av de kristne kirkeautoritetene i middelalderen; denne statuen ble bevart under den feilaktige tro at den avbildet keiser Konstantin den store som gjorde kristendommen til den offisielle (og eneste) statsreligionen i Romerriket. Derimot står levningene av en kjempestatue av keiser Konstantin inntil den ene bygningen vendt mot piazza. Museet er blant de eldste i verden, og mange av kunstgjenstandene er både unike og helt sentrale verker i verdenskunsten. En av de mest kjente er den etruskiske bronsefiguren av ulvinnen som diet Romulus og Remus.
Tour de France 1952
Tour de France 1952 var den 39. utgaven av sykkelrittet Tour de France og den ble avholdt fra 25. juni til 19. juli 1952. Rittet besto av 23 etapper med en total lengde på 4 807 km. Gjennomsnittsfarten var 31,739 km/h.
Endringer fra 1951
Kåringen av Mest offensive rytter kom med for første gang. Der ble etappens mest offiensive rytter tildelt prisen. Det var også kåring av beste lag på hver etappe. For første gang var det mål på toppen av fjell.
Vise og lyrikkfestivalen i Haugesund 1971
Vise og lyrikkfestivalen i Haugesund 1971 er et konsertalbum som ble utgitt høsten 1971. Opptakene ble gjort 1. – 4. juli 1971 i Haugesund. Noen spor er musikk, mens andre er diktopplesning.
Sporliste
Side 2:
Side 3:
Side 4:
Astomi
De er også omtalt av Plinius den eldre og hos John Mandeville.
En variant er brachistomi, som er individer med så liten munn at de bare kan ta til seg føde gjennom et sugerør av halmstrå. Disse er beskrevet av Kaspar Schott i hans Physica Curiosa, i avsnittet viet astomi og elingui, dvs. folk uten språk. .
Zhou Yan
Zhou Yan (født 30. september 1982 i Harbin i Heilongjiang) er en kinesisk curlingspiller som deltok i de olympiske vinterleker 2010 i Vancouver.
Zhou Yan vant en olympisk bronsemedalje i curling for damer i vinter-OL 2010 i Vancouver. Hun var med på det kinesiske laget som kom på tredjeplass bak Sverige og Canada. De andre spillerne på laget var Liu Yin, Yue Qingshuang og Wang Bingyu.
Kina vant seks kamper og tapte tre i den innledende runden og var dermed kvalifisert for semifinalespill. Semifinalen tapte de til Sverige med 4 - 9. Kina vant bronsefinalen med 12 - 6 over Sveits.
Creutzfeldt-Jakobs sykdom
Creutzfeldt-Jakobs sykdom (Creutzfeldt-Jakob disease, forkortet CJD) er en sjelden degenerativ nervesykdom som rammer færre enn en av en million mennesker. Den er allikevel den mest vanlige form for transmissibel spongiform encefalopati.
Historie
CJD ble første gang beskrevet i 1920-årene av de to tyske nevrologene Hans Gerhard Creutzfeldt og Alfons Maria Jakob, som en infeksjon av hjernevevet som resulterte i progredierende psykiske og nevrale lidelser med dødelig utgang. I 1954 beskrev amerikaneren Gajdusek et utbrudd av CJD blant kannibalene på Papua Ny-Guinea (hvor sykdommen ble kjent under navnet kuru) som et såkalt «slow virus». Forestillingen om at sykdommen skyldtes et «langsomt virus» ble først avlivet i 1982 da amerikaneren Stanley Prusiner fremsatte teorien om prioner og deres innvirkning på kroppen. Han uttalte bl.a. at «en feilaktig romlig struktur i et protein kunne indusere en tilsvarende feilaktig struktur i et normalt protein og på den måte overføre en sykdomstilstand fra et dyr til et annet».
Smittemønster
Årsaken til at de rammede individer ikke infiserer friske ved direkte kontakt er at smitten ikke finnes i hele kroppen, men er innkapslet i sentralnervesystemet og hjernen. Risikoen ved å utsette seg for infisert vev er ekstremt høy, og rettsmedisinere har tidligere nektet å obdusere når det har vært mistanke om CJD. Ved den arvelige form for CJD skyldes smitteoverførselen en endring i kodon 178 fra asparagin med asparaginsyre eller en endring i kodon 200, hvor prolin blir til leucin.
Ved CJD har man dessuten oppdaget en minimal smitterisiko ved transplantasjon av vev eller organer med sterke nevrale forbindelser som f.eks. hornhinner og hjernehinner samt ved inntak av ubehandlet veksthormon (forbudt i EU).
Sveiser
Sveiser er en yrkestittel for en som har bestått fagprøve og har fagbrev i sveisefaget.
Sveisere arbeider blant annet innen skipsbygging, oljeindustrivirksomhet og mekanisk industri. Hovedoppgavene til sveiseren er sammenføyning av detaljer, deler, moduler og/eller seksjoner formet av stålplater og andre metaller eller syntetiske og komposittmaterialer ved hjelp av skjøter og sømmer.
Sveisemetoder
Sveiseren må beherske et stort antall ulike sveisemetoder, først og fremst smeltesveising. Smeltesveising innebærer at deler smeltes sammen ved hjelp av varme skapt av elektrisitet eller gass uten press.
Den andre hovedtypen av sveisemetoder kalles pressveising, hvor press er nødvendig for å fullføre sammenføyningen.
De fleste metaller kan smeltesveises i dag. Smeltesveis brukes derfor på en rekke områder fra de minste eletronikkomponenter til de største stålkonstruksjonene.
Omkring halvparten av verdens stålproduksjon går til sveisede konstruksjoner og produkter.
En sveiser må ha god forståelse av tegninger, grundig matrialkunnskap, kjennskap til bruk av ulike maskiner for platebearbeiding samt til brenne- og sveiseutstyr.
Videreutdannelse
En sveiser kan utdanne seg videre til sveiseinspektør eller europeisk sveiseinspektør
Dactylopiidae
Dactylopiidae er en familie med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner. I motsetning til andre skjoldlus som gjerne er regnet som skadedyr, er disse lusene av positiv økonomisk betydning som produsenter av fargestoffet karmin eller cochenille.
Utseende
Hunnen er ca. 5 mm lang, oval med godt synlige antenner og bein, rød på farge, men denne fargen er vanligvis dekket av et vokslag. Hannen er mye mindre og spinklere, med et par runde vinger og et par lange haletråder.
Levevis
Alle artene i familien lever på fikenkaktus (Opuntia spp.). Hunnene og nymfene sitter i klynger på kaktus-bladene og suger saft. Utviklingen er forholdsvis rask, generasjonstiden er 60 – 80 dager. En hunn kan legge 400 – 600 egg. Hunnene går gjennom tre nymfestadier, hannene fem. De voksne hannene tar ikke næring til seg og lever bare kort tid.
Hasan Aliyev
Hasan Aliyev (født 14. november 1989) er en aserbajdsjansk bryter som bryter gresk-romersk stil i 60-kilosklassen. Han representerte Aserbajdsjan under Sommer-OL 2012 i London, der han ble utslått i bronsefinalen av Zaur Kuramagomedov.
Dactylopiidae
Økonomisk betydning
Artene har økonomisk betydning som produsenter av det intenst røde fargestoffet karmin eller cochenille, som er et mye brukt tilsetningsstoff i sukkertøy, kosmetikk og lignende. Produksjon av cochenille ved hjelp av Dactylopius-arter i kultur på fikenkaktus har foregått i flere områder. Dette har hatt en indirekte, sterkt negativ økonomisk effekt: både fikenkaktus og cochenille-lus ble innført til Australia for å starte slik produksjon, men kaktusen spredte seg snart ut av kontroll og skapte et massivt problem ved at den tok over store områder. Arten Dactylopius tomentosus er planlagt brukt i et forsøk på biologisk kontroll av fikenkaktus i Sør-Afrika (Mathenge m.fl. 2009 ).
Utbredelse
Opprinnelig fantes denne familien etter alt å dømme bare i Amerika, siden fikenkaktus bare vokser naturlig der. Nå har artene imidlertid spredt seg til de fleste områder der fikenkaktus er plantet, dels ved at de har blitt flyttet med plantene, dels på grunn av bevisst utsetting. De finnes nå i varme, tørre områder i alle verdensdeler. I Europa er det bare funnet én art, Dactylopius coccus, som forekommer vilt på Sicilia, og dessuten finnes i kultur på Kanariøyene og i Spania.
Kalajoki (elv)
Kalajoki er en elv i det finske landskapet Norra Österbotten. Elven begynner i Reisjärvi kommune, og renner gjennom kommunene Haapajärvi, Nivala, Ylivieska og Alavieska. Den munner ut i Bottenviken ved Kalajoki by.
Girl Happy
Girl Happy er et musikkalbum med filmmusikk av Elvis Presley, utgitt 1. mars 1965. Albumet ble innspilt i juni 1964 og ble produsert av Georgie Stoll.
Attføringsbedrift
En attføringsbedrift tilbyr primært attføringstjenester for å få mennesker tilbake til jobb, og kan bistå alle mennesker med varierende grad av yrkeshemming, inkludert langtidssykemeldte, sosialhjelpsmottagere, langtidsledige og uføretrygdede.
En attføringsbedrift arbeider systematisk etter flere variabler, og har et nært samspill med NAV. Det er blant annet NAV lokalt som formidler personer til ulike tiltak i en attføringsbedrift. Gjennom slike arbeidsmarkedstiltak foretar attføringsbedriften en helhetlig tilnærming til hver enkelt person, og fremstår da som tiltaksarrangør for arbeidsmarkedstiltaket.
Slike arbeidsmarkedstiltak kan inkludere hjelp til å finne et egnet arbeid basert på egen kompetanse, ressurser og interesser gjennom avklaring, motivasjonsarbeid og arbeidstrening internt i attføringsbedriften eller på en ekstern bedrift i samarbeid med attføringsbedriften.
Alan Sokal
Alan David Sokal (født 1955) er professor i fysikk og ansatt ved matematisk institutt ved New York University.
Ann Synnøve Arnestad
Ann Synnøve Arnestad (født 2. desember 1981) er en norsk leirdueskytter som representerer Stavanger OLK.
Alan Sokal
Han er best kjent for å ha produsert en fabrikkert artikkel i det postmodernistiske tidsskriftet Social text i 1996. Sokal ville undersøke om tidsskriftet ville trykke en hvilken som helst artikkel, så lenge den virket vitenskapelig og inneholdt de riktige ideologiske svermeriene. Han sendte dermed en tekst kalt «Transgressing the Boundaries: Towards a Transformative Hermeneutics of Quantum Gravity», hvor han tilsynelatende anvendte teorier fra avansert fysikk på samfunnsvitenskapelige og politiske forhold, men hvor han i virkeligheten skrev ren svada. Artikkelen ble trykket, og Sokal gikk siden ut i magasinet Lingua franca og avslørte bløffen.
Artikkelen er sentral i diskusjonen rundt Holbergprisen, og tildelingen av den til den franske professoren Julia Kristeva i 2004. Kristeva er blant dem Sokal mener å kritisere med bløffen sin, og i senere verk som Fashionable Nonsense fra 1998 (sammen med Jean Bricmont) og Impostures Intellectuelles året etter.
Ann Synnøve Arnestad
Hun vant 13 NM-gull i perioden 2008–2020.
Halvtone
Halvtone er et intervall som er det minste på mange musikkinstrumenter, for eksempel piano og gitar. Begrepet halvtoner brukes også om valører i bilder.
Halvtoner i bilder
I malerkunsten og fotograferingen er en halvtone en valør eller mellomtone i spekteret mellom de mørkeste og de lyseste partiene, for eksempel gråtonene mellom svart og hvitt. I malerkunsten kan halvtoner oppnås gjennom for eksempel lavering, det vil si uttynning av fargen, eller skravering og rastrering. Halvtoner brukes for eksempel til skyggelegging for å beskrive plastisk form.
Nofima
Nofima er et norsk matforskningsinstitutt som driver næringsrettet forskning og utvikling innen akvakultur, fiskeri og mat. Nofima eies av staten ved Nærings- og fiskeridepartementet (56,8 %), Stiftelsen for landbrukets næringsmiddelforskning (33,2%) og Akvainvest Møre og Romsdal (10,0%), og består av de tidligere forskningsinstituttene Akvaforsk, Fiskeriforskning, Matforsk og Norconserv. Nofima har vært operativt siden 1. januar 2008, frem til 1. juli 2011 som et konsern. Per 1. juli ble alle aksjeselskapene i Nofima-familien fusjonert til ett selskap.
Noen nøkkeltall for 2021
Nofima åpnet i 2013 to betydelige anlegg; Nasjonalt anlegg for marin bioprosessering (NAMAB) og Patogenprosesshall. NAMAB ligger i Kaldfjorden i Troms, og er en minifabrikk der blant annet bedrifter kan få hjelp til å utvikle spesialprodukter av nye marine råvarer og av råstoff man ikke har klart å utnytte tidligere. I 2015 endret NAMAB navn til Biotep. Patogen prosesshall er den eneste prosesshallen i Europa der livsfarlige bakterier kan studeres i et realistisk produksjonsmiljø, alt for å forebygge alvorlige matforgiftninger.
Organisering
Instituttet er delt inn i tre divisjoner:
- Avl og genetikk - Fôr og ernæring - Fiskehelse - Produksjonsbiologi
- Sjømatindustri - Prosessteknologi - Marin bioteknologi - Næringsøkonomi - Markedsforskning
- Mat og helse - Råvare og prosess - Sensorikk, forbruker og innovasjon - Trygg og holdbar mat
I Statsbudsjettet for 2010 ble Nofima tildelt ansvaret for etablering av et nasjonalt kompetansesenter for fangstbasert akvakultur. Arbeidet med dette ble påbegynt i 2009. Videre har Nofima sekretariats funksjonen i den nasjonale teknologiplattformen for norsk matindustri (NTP) i regi av NHO Mat og Drikke. Den nasjonale plattformen omfatter representanter fra både marin og landbasert matindustri og har som mål å bidra til å sikre forskningsstrategiske prioriteringer. Nofima har også hatt en sentral posisjon i prosjektet ”Ny nordisk mat” i regi av Nordisk ministerråd.
Nofima har en klar internasjonal profil. Dette ivaretas gjennom deltakelse i EU-finansierte forskningsprosjekter, og ved at Nofima er vertsorganisasjon for internasjonale forskere og stipendiater.
Historie
Røttene til Nofima går helt tilbake til 1931 da Norges Hermetikklaboratorium ble etablert. Laboratoriet, som senere fikk navnet Norconserv, var et av landets første bransjeinstitutter. Tidligere Akvaforsk, Matforsk og Fiskeriforskning har også eksistert lenge og har sin opprinnelse fra begynnelsen av 1970–tallet. Selskapene har i mange år bidratt sterkt med verdiskapende utvikling innenfor akvakulturnæringen, fiskerinæringen og matindustrien på både nasjonalt og internasjonalt nivå.
Eleni Dendrinou-Louri
Eleni Dendrinou-Louri (født 13. mai 1954) er en gresk økonom, som siden 2008 har vært visesentralbanksjef i Den greske sentralbanken (Τράπεζα της Ελλάδος).
Hun har en bachelorgrad (B.Sc.) i sosialøkonomi fra Universitetet i Athen, en mastergrad (M.Sc.) i sosialøkonomi fra London School of Economics & Political Science og en doktorgrad (Ph.D.) i sosialøkonomi fra University of Oxford, St. Antony's College, sistnevnte fra 1986.
Fra 1989 til 2001 jobbet hun ved Athens University of Economics and Business, først som foreleser, senere som professor. Fra 2004 til 2008 var hun direktør ved statsministerens økonomikontor (Economic Office of the Prime Minister), før hun i 2008 ble utnevnt til visesentralbanksjef i sentralbanken, under sentralbanksjef Georgios Provopoulos.
Enumettet fett
Innen ernæring er en enumettet fettsyre en type fettsyrer med en enkelt dobbeltbinding i fettsyrekjeden, hvor alle karbonene i kjeden er enkeltbindinger, i motsetning til flerumettede fettsyrer som har mer enn én dobbeltbinding.
Molekylær beskrivelse: oljesyre
300px|Oleic acid's skeletal formula 250px|Oleic acid's space-filling structure
Sveits under OL
Sveits har arrangert OL to ganger: Vinter-OL 1928 og Vinter-OL 1948 – begge i St. Moritz.
2. serierunde i Toppserien 2023
Alle kampene i '''2. serierunde i Toppserien 2023''' ble spilt lørdag 1. april.
Grunnet at deres opprinnelige hjemmebaner ikke var klar ble kampen mellom og  flyttet til AJ Arena, og kampen mellom  og  til Åsebøen Stadion.
Alberto Junior Rodríguez
Alberto Junior Rodríguez Valdelomar (født 31. mars 1984) er en peruansk fotballspiller som spiller for den kolombianske klubben Atlético Junior.
Høla
Høla (nordsamisk: Hølla) er et havområde i Vestfjorden mellom Kabelvåg på Austvågøya og Oddvær i nord og Skrova, Litlmolla og Stormolla i sør.
Fra Høla fortsetter Austnesfjorden nordover, Øyhellsundet nordøstover, Molldøra østover og Skrovsvedet sørøstover. Hurtigruten, Nordlandsekspressen og fergesambandet Svolvær-Skutvik, via Skrova krysser havområdet, som er kjent for å være værhardt når det er dårlig vær. Viktig fiskefelt under Lofotfisket.
Irrmålere
Irrmålere (Chloroclysta spp.) er en slekt av sommerfugler som tilhører familien egentlige målere (Geometridae). Denne slekten omfatter bare to arter, som begge lever i Europa og Nord-Afrika, mørk irrmåler og lys irrmåler. Begge er vanlige i Norge.
Utseende
Middelsstore (vingespenn 25 – 34 mm), slanke, grønn-grå målere med spraglete forvinger, gråhvite bakvinger. Larvene er nakne, lange og tynne, grønnlige med røde flekker eller striper.
Levevis
Artene lever i løv- og blandingsskog, og larvene kan lever på mange ulike løvtrær. De voksne målerne flyr om høsten, overvintrer som voksne og flyr igjen om våren.
Francesca Verones
Francesca Verones (født 30. mai 1984 i Bern) er en sveitsisk-italiensk-norsk miljøingeniør og professor ved program for industriell økologi ved Norges teknisk-naturvitenskapelige universitet (NTNU). Hun arbeider særlig med livssyklusvurderinger av havområder og marine miljøer. Hennes spesialfelt er livssyklusanalyse, livsløpseffektanalyse og biodiversitetsanalyse.
Änglagård – sommeren etter
Änglagård – sommeren etter (originaltittel: Änglagård – andra sommaren) er en svensk dramafilm fra 1994 av Colin Nutley, med blant andre Helena Bergström, Rikard Wolff, Ron Dean og Ernst Günther på rollelisten. Filmen er en fortsettelse av filmen Änglagård (1992). I 2010 kom film nummer tre: Änglagård - alle gode ting er tre (svensk originaltittel Änglagård – tredje gången gillt).
Francesca Verones
Utdanning og karriere
Verones fullførte sin bachelorgrad i miljøingeniørvitenskap ved ETH Zürich i 2009. Doktorgraden (Ph.D.) innenfor samme emne fullførte hun i 2013 ved samme institusjon. Etter Ph.D-graden arbeidet hun som postdoktorkandidat, først ved instituttet for miljøingeniørvitenskap ved ETH Zürich, og deretter ved Radboud University i Nijmegen, Nederland.
I 2014 ble hun ansatt som førsteamanuensis ved program for industriell økologi ved NTNU.
Verones har vært en av redaktørene for open access-tidsskriftet Cogent environmental Science og er nå (pr. 2022) en av redaktørene innenfor miljøteknikk (environmental engineering) av tidsskriftet Scientific Reports. Dette er også et open access-tidsskrift.
Änglagård – sommeren etter
Handling
Fanny Zander og Zac returnerer til det lille lokalsamfunnet Yxared i Västergötland ett år senere. Ved et ulykkestilfelle har Änglagård brent ned, og Fanny og Zac får bo hos brødrene Gottfrid og Ivar Pettersson. Intrigene og konfliktene mellom innbyggerne fortsetter og samtidig som lokalsamfunnets rikeste mann, Axel Flogfält, har lovet å gjenoppbygge Änglagård, ønsker han fortsatt å kjøpe Änglagård av Fanny.
Francesca Verones
Utdanning og karriere
Hun er medlem av International Society for Industrial Ecology, Society of Environmental Toxicology and Chemistry (SETAC) og American Chemistry Society.